**10 võimalust tööks andekate õpilastega**

* **Tublidele õpilastele võib sagedamini anda võimaluse olla arutelu juht või meeskonnatöös rühma liider.**
* **Rakendada võib ainekava süvendamist ja rikastamist, vajadusel samuti aktselereerimist.**
* **Silmapaistvate tulemustega õpilasele saab võimaldada rohkem iseseisvalt õppimist, vajadusel talle lisaülesandeid leides ja teda suunates.**
* **Suure ainealase huvi korral võib õpetaja otsida õpilasele tasuta lisaõppevõimalusi väljaspool kooli nt. erinevad loengud, programmid jmt.**
* **Õpilasel tuleks aidata seada prioriteete ja võimalikku ülekoormatust märgates aidata ka aega planeerida.**
* **Abiks on ka koostöö ja kokkulepped kolleegidega, et õpilane saaks võimalikult rohkem pühenduda ainele, milles ta on tõeliselt andekas ja mille vastu tal on sügav huvi.**
* **Andekal lapsel tuleb aidata seada mõistlikke eesmärke, et tal säiliks motivatsioon ja õpihuvi ka võimaliku ebaõnnestumise korral ei raugeks.**
* **Rakendada võib töötamist koos vanemate klasside või tugevamate õpperühmadega, kui tunniplaan seda vähegi võimaldab. Antud meetodit on meie kooli saksa keele kui c-võõrkeele õpetamisel mitu korda rakendatud. Nimelt alustavad keeleklassi lapsed saksa keele õppimist kahe nädalatunniga juba 7. klassis, ülejäänud klassid aga alles gümnaasiumis. On juhtunud, et gümnaasiumis alustajate hulgas on olnud silmapaistvalt andekaid ja kiiresti edasi jõudvaid õpilasi, siis olen neile pakkunud võimaluse liituda nn. „edasijõudnute“ rühmaga ja tulemused on olnud väga head.**
* **Koolisiseselt võib luua niinimetatud „mentorite tugirühma“. Andekad õpilased võiksid aidata ja toetada nõrgemaid eakaaslaseid. Tihti näevad nad seeläbi ka ise aine uusi aspekte, rääkimata sellest, et pakuvad abi nõrgematele kaaslastele.**
* **Teatud tingimustel on põhjendatud ka klassisisene diferentseerimine. Kui õpilaste huvid ja võimed ühes klassis on äärmiselt erinevad, võiks vähemalt keelerühmad olla moodustatud tasemepõhiselt, et igal lapsel säiliks õpihimu, motivatsioon, nõrgematel ka julgus tunnis sõna võtta.**